b'\n_START_ARTICLE_\nMinxin\n_START_PARAGRAPH_\nMinxin (kinesisk: \xe6\xb0\x91\xe6\x96\xb0, pinyin: M\xc3\xadnx\xc4\xabn), eller China Sun Film Company, var et filmselskap i den kinesiske films barndom._NEWLINE_Det ble stiftet i 1922 i Hongkong av Li Minwei. I 1926 flyttet det nordover til Shanghai, etter at \xc3\xb8konomisk usikkerhet gjorde filmproduksjon i Hongkong n\xc3\xa6rmest umulig._NEWLINE_Mot slutten av 1920-\xc3\xa5rene kom Minxin i \xc3\xb8konomisk hardt v\xc3\xa6r og klarte ikke \xc3\xa5 hevde seg overfor sin hovedkonkurrent, filmselskapet Mingxing, og andre filmstudioer. Li Minweis venn Luo Mingyou hjalp til med \xc3\xa5 redde selskapet, ved det at det i 1930 gikk over i det nydannede selskapet Lianhua, som ble et av de store selskapene i 1930-\xc3\xa5rene. I 1936 overtok Li Minwei Lianhua Studio Nr. 1 og gjorde det til grunnlag for et nytt og uavhengig Minxin-filmselskap.'